Prva bitka za Sables-d'Olonne
<s>Prva bitka za Sables-d'Olonne se odigrala 24. marta 1793. godine, na početku Rata u Vandeji, između snaga francuske republikanske vlade na jednoj, i vandejskih kontrarevolucionarnih pobunjenika na drugoj strani.</s><s>Do nje je došlo kada je vojska od oko 6000 pobunjenih seljaka, na čelu sa Jean-Baptisteom Jolyjem, bivšim narednikom u kraljevskoj vojsci pokušala zauzeti Les Sables-d'Olonne, grad na obali Atlantika koji je branio garnizon pod zapovjedništvom lokalnog republikanskog političara Joseph-Marie Gaudina.</s><s>Iako mu je vojska bila uglavnom naoružana poljoprivrednim alatima, Joly je bio uvjeren u svoju brojčanu nadmoć te poslao Gaudinu izaslanika sa ultimatom o predaji.</s><s>Gaudin je, međutim, ne samo ultimatum odbio, nego izaslanika dao uhapsiti te sa vojskom izašao izvan gradskih zidina.</s><s>Međutim, brzo se pokazalo kako seljaci previše brojni, te je Gaudin naredio povlačenje.</s><s>Joly je na to odlučio pokrenuti napad, pri čemu mu je podršku trebalo pružiti i nekoliko topova.</s><s>Branitelji su, međutim, raspolagali sa brojnijom artiljerijom te počeli napadačima nanositi ozbiljne gubitke.</s><s>To je bilo dovoljno da kod seljaka stvori demoralizaciju, te je veliki broj njih počeo samoinicijativno napuštati bojište i vraćati se kućama, a zbog čega je i sam Joly na kraju morao odustati od napada.</s><s>Pet dana kasnije će Jolyjev novi pokušaj osvajanja grada dovesti do druge bitke za Sables-d'Olonne.</s>

<s>Literatura
 , p.122-123.</s><s>C. Merland, « Joseph-Marie Gaudin », Annales, Société académique de Nantes et du département de la Loire-Inférieure, tome 39, 1868, p. 165-208.</s>

<s>1793
Vandejski rat</s>

